ສະພາປະຊາຊົນແຂວງ ແຂວງຫຼວງພະບາງ (ສພຂ) ຊຸດ ທີ 1 ສຳເລັດກອງປະຊຸມສະໄໝສາມັນເທື່ອທີ 3 ຊຶ່ງໄຂຂຶ້ນ ໃນລະຫວ່າງວັນທີ 1-3 ສິງຫາ ຜ່ານມານີ້, ພາຍໃຕ້ການເປັນ ປະທານຂອງທ່ານ ສາຍສະໝອນ ຄົມທະວົງ ຮອງເລຂາ ພັກແຂວງ ປະທານສະພາປະຊາຊົນແຂວງຫຼວງພະບາງ ໂດຍໃຫ້ກຽດເຂົ້າຮ່ວມຂອງ ທ່ານ ນາງ ປານີ ຢາທໍ່ຕູ້
ກຳມະການກົມການເມືອງສູນກາງພັກ ປະທານສະພາແຫ່ງຊາດ,ມີທ່ານ ຄຳຂັນ ຈັນທະວີສຸກ ກຳມະການສູນກາງພັກເລຂາ ຄະນະບໍລິຫານງານພັກແຂວງ ເຈົ້າແຂວງຫຼວງພະບາງພ້ອມ ດ້ວຍສະມາຊິກສະພາແຫ່ງ ຊາດປະຈຳເຂດເລືອກຕັ້ງທີ 6 ແລະ ພາກສ່ວນກ່ຽວຂ້ອງ ເຂົ້າຮ່ວມ. ໃນມື້ທີ 3 ຕາມວາລະ ກອງປະຊຸມ, ສະມາຊິກສະພາ ປະຊາຊົນເຂດ 6 ຍັງໄດ້ສືບຕໍ່ ປະກອບຄຳເຫັນຊັກຖາມບັນ ຫາກ່ຽວກັບຄະດີຕ່າງໆທີ່ເກີດ ຂຶ້ນກັບປະຊາຊົນຢູ່ທ້ອງຖິ່ນ, ຈາກພະແນກຍຸຕິທຳ ພ້ອມນີ້ ສະມາຊິກສະພາປະຊາຊົນ ແຂວງໄດ້ພ້ອມກັນຄົ້ນຄວ້າ ແລະ ເຫັນດີເປັນເອກະພາບ ຮັບຮອງເອົາມະຕິ ວ່າດ້ວຍການ ຮັບຮອງເອົາບົດລາຍງານຜົນ ການຈັດຕັ້ງປະຕິບັດມະຕິກອງ ປະຊຸມສະໄໝສາມັນເທື່ອທີ 2 ຫາ ກອງປະຊຸມສະໄໝສາ ມັນເທື່ອທີ 3 ແລະ ທິດທາງ ຈຸດສຸມ 6 ເດືອນທ້າຍປີ 2017. ກອງປະຊຸມຄັ້ງນີ້ໄດ້ຮັບຮອງ ເອົາຮ່າງມະຕິຕົກລົງຂອງທ່ານ ເຈົ້າແຂວງຫຼວງພະບາງວ່າ ດ້ວຍການກຳນົດຈຳນວນຊົນ ເຜົ່າທີ່ດຳລົງຊີວິດຢູ່ແຂວງຫຼວງ ພະບາງ ດ້ວຍຄະແນນສຽງທັງ ໝົດ 35 ທ່ານ, ເຫັນດີ 34 ທ່ານ ກວມເອົາ 97% ແລະ ຮ່າງມະຕິ ວ່າດ້ວຍການຮັບຮອງເອົາບົດ ລາຍງານຈັດຕັ້ງປະຕິບັດແຜນ ພັດທະນາເສດຖະກິດ-ສັງຄົມ 6 ເດືອນຕົ້ນປີ ແລະ ທິດທາງ ຈຸດສຸມ 6 ເດືອນທ້າຍປີ 2017 ຮ່າງມະຕິວ່າດ້ວຍການຮັບ ຮອງເອົາການຈັດຕັ້ງປະຕິບັດ ງົບປະມານ 6 ເດືອນ ຕົ້ນປີ ແລະ ທິດທາງຈຸດສຸມ 6 ເດືອນ ທ້າຍ ປີ 2017 ຂອງແຂວງ ດ້ວຍຄະ ແນນສຽງເຫັນດີເປັນເອກະສັນ 100% ແລະ ຮ່າງມະຕິວ່າດ້ວຍ ການຮັບເອົາບົດລາຍງານການ ຈັດຕັ້ງປະຕິບັດຂອງອົງການ ໄອຍະການ ປະຊາຊົນ, ສານປະ ຊາຊົນ ແລະ ພະແນກຍຸຕິທຳ ແຂວງຫຼວງພະບາງດ້ວຍຄະ ແນນສຽງ 35 ທ່ານ, ເຫັນດີ 31 ທ່ານ ກວມ 88% ຂອງສະມາ ຊິກສະພາປະຊາຊົນແຂວງ ຫຼວງພະບາງ. ຈາກນັ້ນ ຜູ້ແທນກອງປະ ຊຸມໄດ້ຄົ້ນຄວ້າພິຈາລະນາຢ່າງ ກວ້າງຂວາງ ແລະ ປະກອບຄຳ ເຫັນຢ່າງເລິກເຊິ່ງກົງໄປກົງມາ ພ້ອມທັງລົງຄະແນນສຽງຫຼາຍ ກ່ວາເຄິ່ງໜຶ່ງຂຶ້ນໄປເຂົ້າໃສ່ ເພື່ອຮັບຮອງເອົາບັນດາຮ່າງ ມະຕິດັ່ງກ່າວ. ຈາກນັ້ນ ທ່ານ ສາຍສະໝອນ ຄົມທະວົງ ກໍໄດ້ ຂຶ້ນຜ່ານມະຕິຕົກລົງຂອງກອງ ປະຊຸມສະໄໝສາມັນເທື່ອທີ 3 ຂອງສະພາປະຊາຊົນແຂວງ ພ້ອມທັງກ່າວອັດກອງ ປະຊຸມດ້ວຍຜົນສຳເລັດ. ຂ່າວຍັງ ໃຫ້ຮູ້ຕື່ມອີກວ່າ: ຄະນະສະມາ ຊິກສະພາແຫ່ງຊາດເຂດເລືອກ ຕັ້ງທີ 6 ແຂວງຫຼວງພະບາງໄດ້ ມອບເຄື່ອງອຸປະກອນໄຟຟ້າ ແສງຕາເວັນທີ່ໄດ້ຕິດຕັ້ງແລ້ວ ຢູ່ສະຖານທີ່ອະນຸສາວະລີປະ ທານ ໄກສອນ ພົມວິຫານ ແລະ ອະນຸສາວະລີ ປະທານ ສຸພານຸວົງ ຈຳນວນ 12 ຊຸດມູນ ຄ່າ 60.000.000 ກີບ ໂດຍ ທ່ານ ຄຳຂັນ ຈັນທະວີສຸກ ເຈົ້າ ແຂວງຫຼວງພະບາງຂຶ້ນກ່າວ ຮັບ